Jeg kan se i referatet fra sidste møde i storkredsens bestyrelse, at godkendelsesproceduren til opstillingsmødet den 15. marts, at det skal afholdes ud fra, at der skal være minimum 50% for en godkendelse af en kandidat.

Jeg vil meget gerne fremlægge 2 ændringsforslag til proceduren ved opstillingsmødet den 15. marts 2018, da Landsvedtægterne gives mulighed for at komme med ændringsforslag.

**Ændringsforslag 1:**

Der stemmes både For og Imod godkendelse af en kandidat. Blanke stemmer tælles ikke med.

**Begrundelse for ændringsforslag 1:**

Det er vigtigt at vide, om der er en reel modstand imod en godkendelse af en kandidat.

Alternativet går ind for åbenhed og derfor skal en modstand mod en godkendelse ikke skjules under "blanke stemmer".

**Fordel:** Det bliver muligt at få en modstand synlig og om muligt at få misforståelser rettet.

**Ulemper:** Kan ikke se, hvad ulempen kan være, med mindre det er stærke personlige følelser, modstanden ligger i.

**Ændringsforslag 2:**

En kandidat er godkendt når mindst 40% stemmer for en godkendelse af kandidaten.

**Begrundelse for ændringsforslag 2:**

Da Alternativets landsvedtægter i sin §4 taler for mangfoldighed i Alternativet, vil det være en logisk følge, at der ved godkendelse af kandidater også gives mulighed for mangfoldighed i kandidatgruppen.

**Fordele:** Vi får mangfoldighed i kandidatgruppen og dermed en mere interessant gruppe.

**Ulemper:** Det vil være nemmere at få kandidater, der kan være et problem for Alternativet.

Med Venlig Hilsen

Lars Johannes Kristensen